Die Peter-jasie Patriot - Nommer 61
4 Maart 05
Adri skryf nou die dag vir my en vra of ek vir haar die betekenis en oorsprong van die woorde van Siembamba het vir 'n taak wat haar kind moet inhandig. Wel, hierdie soort ding is my kos en ek begin soek! Klik hier om die terugvoer te sien wat ek gekry het!. Dit wil ook blyk dat daar meer as een weergawe van Siembamba is. So leer mens. Tesame met die terugvoer ontmoet ek toe ook van die interessantste mense! Dankie almal wat gehelp het!
Minette is ewe skierlik op haar stukke en vol dinge, wonner hoekom? Hier is haar nuutste bydrae, ek wonder of dit enigiets met die opgewondenheid te doen het??
Laat tog asseblief vir Minette weet as jy van die artikel hou of enige idees vir 'n woestyntroue het. Het jy dalk self op die duine getrou? Laat weet my, met fotos asseblief! Ek stel toe aan Minette voor dat die musiek van Sarah Brightman se Harem CD moet wees en van die klankbaan van Caravans.
In alle geval, hier is die artikel:
Minette Brink (epos)
EN so val die heldinne.
Die Engelsman sê 'n woestyntroue is hoe dit gaan wees.
Ek weet nie of ek moet lag of huil nie, maar terwyl ek besluit, moet ek solank begin met die beplanning, sê die Ridder.
Die oumense sê nie verniet die liefde kom soos 'n groot maagkramp nie. Dis eintlik erger, op my gevorderde ouderdom. Amper soos masels gemeng met hogere koors en 'n bietjie dronkverdriet.
Ek bel vir Saartjie. Bierhuis toe. Nou. "Bring papier. En pen. En brein," sug ek.
"Wat iddit," brom sy. "Ek id verkoue." En sy gee 'n allamintige snuif.
"Ek trou. In die woestyn, glo. Kom help."
Teen die tyd wat sy haar by die tafeltjie neerplak, is die verkoue skoonveld, maar die oë is wyer as bierbeker-bodems.
"Is jy mal," vra sy uitasem."Hoe kan jy weer so 'n fout maak?"
Ek maak haar vinnig stil en ruk die vars tydskrif uit.
Dit lyk of sy 'n toeval gaan kry. Haar mond gaan oop en toe, maar nie 'n enkele geluid kom daar uit nie.
"Ja, ja, 'n bruidsboek, ek weet. Dis nié hoe ek is nie."
En ek begin vertel hoe my suster van kleins af die een was wat gedroom het van die gevolg en die wasige wit rok en die duiwe en die koets en die wat ookal.
Nie ek nie. My troue was kaalvoet in 'n laprok met 'n pap strooihoed op die kop. In Sabie voor die magistraat en twee Zoeloes as getuies. Ons het sommer die ringe teen R10 stuk by die soewenierswinkel langsaan gekoop. En die orgidee voor die gebou gepluk vir die ruiker. Na die tyd hanniemoen in 'n tent langs die rivier met die watervalle gehou.
Want dis hoe ek is. Te veel frille en anderste valle maak my benoud.
"Maar kyk nou? Ek is soos een op verkeerde pille en my kop staan wasig en wit toe." Ek kyk vir Saartjie met smekende Basset Hound-oge aan.
En dis nie lank nie toe gons dit oor dié groot affêre tussen die duine.
Ons 'bou' net daar 'n rok uit al die gesteelde boek-idees. Ons teken en beplan en gesels en nooi sommer vreemdelinge na die jolige bedryf.
Spitbraaie met slaaie en brode en ellelange tafels, kelims vir piekniek, lanterns teen die duine, wierook en vreugdesvure oral oor. Bottels vonkelwyn en aarbeie met room, (ons gaan immers nou die huweliksdomein met 'n Engelse persoon betree).
Musiek, o watter musiek? Die Engelsman hou van rock en ek glo aan my New Age-nommers. Hy sal gesokkie en ge-taai in 'n swart pikkewynpak staan en ek sal weer die kaalvoetding in 'n flappende bont kleurlapperigheid doen.
Uitnodigings? Niks verhewe nie en geen trougeskenke nie asseblief. Eerder kontantbydraes vir die Red-die-licheenfonds, of so iets. En kyk nou net, dit gaan ons omtrent niks kos nie, tweehonderd gaste ofte not.
Ek en Saartjie is gedaan, maar hoog in die wolke. Bestel 'n glasie om te klink op die breinkrag van die vrou.
"Wat maak julle," maak Neelsman keelskoon hier langs ons.
Met selfvoldane glimlagte vertel ons van die Groot Dag. Hy luister (vir 'n slag) sonder om in te tjip. Knik net hier en daar kop en lyk self baie lus om dié bedryf langs die kus te gaan bywoon.
"Tweehonderd gaste, sê jy. Party tot ounag toe. Honderd kilo's woestyn in vir ekstra privaatheid. Musiek en kosse en drinkgoete. Klink lekker," sê hy met 'n frons.
"Moenie worry nie, jy's ook genooi," lag ons te lekker.
"Is nie dit nie," sê hy."Ek dink net nie daar's genoeg 4-by-4's in die land om al jou gaste tot daar te ry nie. En die ouer mense sal seker slaapplek wil hê teen laatnag. En jy sal moet dink aan generators. Mens kry nie eintlik sulke lang kragkabels nie," en met 'n wha-haa-haa loop hy weg.
'n Bitter lang swaar stilte hang oor die huweliksbeplanners.
"Is daar orgidee voor die magistraat in Swakop," vra ek in 'n yl stemmetjie.
Een persoon het nou die dag net meer as R90 miljoen gewen in die UK Lotto. Klik hier en kry jou kaartjie! Jy kan nie wen as jy nie in is nie!
Beplan die avontuur van 'n leeftyd! Ek het vir my die stel VeZA CD's aangeskaf en nou is ek ook 'n ingeligte reisiger. Die roetebeplanner is nou op my skootrekenaar en kanse van verdwaal is nou baie skraal. Boonop het ek ook 'n uitgewerkte roete en ek weet wat op die roete te siene is. Hierdie is regtig aan te beveel, gaan kyk gerus by www.veza.co.za en oortuig jouself.
Ons spandeer almal teveel oor die vakansietyd en alles word ook duurder in die nuwe jaar. Verlig die las deur jou kort termyn versekeringspremies te verminder, vir gratis aanlyn kwotasie, klik hier! Dit werk werklik! Ek self betaal nou meer as R400 per maand minder
101 Poedings vir Kersfees en
101 Slaaie vir Kersfees.
Begin die jaar se uitgawes nou vir jou onder kry? Selfs die brandstofprys is op! Kry vir jou 'n Barclaykaart en gaan op daardie welverdiende wegbreek of konsolideer jou uitgawes. Doen aanlyn aansoek en betaal oor 'n jaar af! Doen dieselle volgende jaar!
Jenine stuur vir my die volgende:
n Universiteitstudent gaan huis toe vir die vakansie en waarsku haar ouers
dat sy haar nuwe kêrel saambring. Die ou is 'n dwergie en die student vra
haar ouers om asseblief tog haar sesjarige sussie in te lig.
Die ma neem vir kleinsus eenkant en sê: "Poplap, jou ouer suster kom die
naweek huis toe en sy bring haar nuwe kêrel saam. Hy lyk anders as ons, maar jy mag nie vir hom vrae vra of na hom staar nie, gehoor?"
Kleinsus verstaan mooi en belowe om haar te gedra. Ousus en haar kêrel daag
op en toe Kleinsus die kêreltjie sien, kon sy haarself skaars beteuel. Die
gesin gaan sit aan vir aandete en Kleinsus vermy oogkontak met die gas en
bly tjoepstil. Net na die hoofgereg dra die ouers en ousus die vuil borde
kombuis toe en gaan berei die nagereg voor. Dis net Kleinsus en die dwerg
'n Ongemaklike stilte heers 'n rukkie, maar toe kan die meisietjie haar nie
meer beteuel nie. "Sorrie, ek weet ek mag nie staar nie en ek mag nie
moeilike vrae vra nie, maar ek wil jou graag een ding vra: Ken jy vir
As jy dalk 'n stuk rooibokvleis in die vrieskas het en wonder wat om daarmee te doen? Wel, wonder nie meer nie, hier is 'n lekker potjie resep.
Verhit olie in swartpot en soteer geelwortels, uie en knoffel totdat uie deurskynend is. Voeg tiemie, vleis, spekvleis en port by. Prut 2 uur baie stadig met deksel op. Voeg aartappels by en prut nog 30 tot 45 minute. Sit voor saam met mieliepap.
By die Voortrekker Monument:
11 Junie 2005
Port Elizabeth : Dans DF Malherbe hoërskool
Witwatersrand: Kuiersaam dag Birchleigh Hoërskool
Manie Erasmus: Dans by Voortrekker Monument
Vaaldriehoek: Vereeniging stadsaal
Port Elizabeth: Dans Rowellan Park Laerskool
Vriende van Boeremusiek: Eerste byeenkoms by Voortrekker Monument
Vrystaat : Witwarm winteropskopdans
Vriende van Boeremusiek: Voortrekker Monument heeldag boeremusiekvermaak
25 Junie en verder ook elke laaste Saterdag van die maand vir die res van die jaar!
Vriende van Boeremusiek: Boeremusiek plesier vir almal!
Vrystaat en DOZI: Boeresportdag
Vriende van Boeremusiek - afsluitfunksie vir 2005!
Hierdie gaan nou 'n gereelde insetsel wees. Elsabe en haar spen vrywilligers doen fantastiese werk onder die minder bevoorregtes van Danville en Elandspoort. Ek sal hiermee graag aandag wilvestig op hulle werksaamhede.
Hier is 'n briefie wat iemand an Elsabe gestuur het, Elsabe gaan my doodmaak as sy sien ek plaas dit hier maar ek dink almal moet lees wat sy en haar vrywilligers doen:
"Vandag het ek opgestaan met een liederlike hoofpyn. Het deur die dag probeer "struggle" gedink niemand kan erger as ek voel nie. Ek kry toe een van die e-mails rakende die Danville Hulp Projek en natuurlik kry my nuuskierigheid die oorhand en ek besoek die webtuiste. Tot vandag toe was ek seker een van die mense wat nie regtig die omvang van die Danville Hulp Projek besef het nie. My mond het letterlik oopgehang toe ek die webtuiste besoek en sien wat alles daar aangaan. Na elke bladsy wou ek net meer en meer sien. Die kindertjies is almal so pragtig. Kan nie glo dat hulle so swaar moet groot word nie. Die ergste van als is dat die mense van Wolmer so te sê op my agterstoep bly en tog verkies ons om hulle te ignoreer. Soos iets wat net moet weggaan. Soos my hart bloei vir hierdie mense wat deur elke dag "struggle" verdwyn my enorme kopseer ook sommer en ek sê vir myself: Sies Cheryldene jy kla oor 'n hoofpyn terwyl daar mense met trane in hulle oë is omdat hulle nie weet waar hulle vanaand gaan slaap nie. Wat nog te sê van waar hulle kos vandaan gaan kry. Ek sak my kop in skaamte.
Dan is daar mense soos jy wat voorwaar vir hierdie mense hoop bring!! Jy wat liefde aan hierdie mense bewys sonder om iets terug te vra. Elsabe, ek haal my hoed af vir jou en skree HOERA dat God mense soos jy in ons midde plaas. Voorwaar 'n engel! Kyk mens na jou sien jy liefde in jou oë, 'n omgee in elke druk maar die meeste van als 'n vasberadenheid om jou bes te gee vir hierdie mense. Jy is 'n absoluut pragtige vrou en glo ek dat God jou uit jou skoene uit gaan seen.
Ek weet dat elke bietjie hulp 'n ver pad gaan. Ek sal definitief meer op die uitkyk wees vir jou mails. My arm sal ek minder kort maak en my hart ook oopmaak vir die mense. Ek sal graag eendag een van julle geleenthede wil bywoon indien moontlik.
Intussen is jy 'n "hero" in my oë. 'n Hero is iemand wat mense red en jy red hulle gewis van ondergang en moedopgee. Ek salueer jou vandag. My wense vir jou en al jou mense is God's rykste seen, baie blessings, oordadige borge en helpende hande.
Hoop om van jou te hoor en te sien waar ek dalk my dienste kan aanbied. Hoe gering ook al. Intussen dra ons julle in ons gebede en voorspoed met al die nuwe uitdagings wat voorlê.